

РЕПУБЛИКА БЪЛГАРИЯ
	Министерство на околната среда и водите

	Регионална инспекция по околната среда и водите – Монтана	
	


Д О К Л А Д

от контролна проверка по прилагане на екологичното законодателство


Обект: Цех за преработка на алуминий и производство на мълниезащитни проводници, 
              с оператор „Мастертек БГ“ ЕООД, гр. София

Дата на извършване на проверката: 07.07.2025 г.

Място на извършване на проверката: гр. Берковица, ул. „Александровска“ № 74

Проверени компоненти и фактори на околната среда:
· Въздух;
· Опасни химични вещества;
· Отпадъци.

Цели на проверката:
      Провеждане на контрол по компоненти и фактори на околната среда за изпълнение изискванията на:
· Закон за опазване на околната среда (ЗООС) и подзаконовите му нормативни актове;
· Закон за чистотата на атмосферния въздух (ЗЧАВ) и подзаконовите му нормативни актове;
· Закон за защита от вредното въздействие на химичните вещества и смеси (ЗЗВВХВС) и подзаконовите му нормативни актове;
· Закон за управление на отпадъците (ЗУО) и подзаконовите му нормативни актове.

Извършени дейности:
      На 07.07.2025 г., на основание чл. 148, ал. 3 от Закона за опазване на околната среда, във връзка със Заповед № РД-297/02.07.2025 г. на директора на инспекцията, се извърши проверка на място на обекта, за резултатите от които е съставен Констативен протокол № КПКД-26/07.07.2025 г.

Проверени са:
· Производствен цех и наличните в него инсталации и оборудване;
· Документи и данни, свързани със законовите и подзаконови нормативни актове по околна среда.

Констативна част:
	Основната дейност на дружеството е преработка на алуминий и производство на мъл-ниезащитни проводници, предназначени за българския пазар и за износ. 
[bookmark: _GoBack]            Към момента на проверката в цеха не се извършват дейности по преработка на алуминий и производство на мълниезащитни проводници - топилната и двете електрически пещи,  екструдерът за нанасяне на пластмасово изолационно покритие на готовите изделия и оборудва-нето за механична обработка не работят и няма наличен персонал.

            Компонент „Въздух”:
            За периода от първата извършена през 2024 г. проверка и установено нарушение за неизвършвани собствени периодични измервания (СПИ) на изпусканите организирано в атмосферата емисии на вредни вещества от изходящия газоход на топилната пещ, за което е съставен и връчен АУАН на управителя на дружеството, в РИОСВ – Монтана не е постъпвала информация за извършени такива. В тази връзка с писмо на РИОСВ – Монтана през м. юни 2025 г. на управителя на „МАСТЕРТЕК БГ“ ЕООД е предписано да предприеме действия по извършване на СПИ чрез подаване на заявление до акредитирана лаборатория и предоставяне на копие на заявлението в инспекцията в определен с предписанието срок. Електрическите пещи, екструдерът и оборудването за механична обработка не се явяват източници на емисии в атмосферата и не подлежат на контрол по ЗЧАВ и наредбите към него.

 Фактор „Опасни химични вещества“:
 Дружеството е потребител на химични вещества и смеси, съгласно Регламент (ЕО) 1907/2006 REACH. Към момента на проверката на площадката не се съхраняват и използват химични вещества и смеси.

              Фактор „Отпадъци“: 
  По данни на управителя на дружеството в периода от предходната проверка до настоящия момент цехът работи с намален производствен капацитет. От извършения оглед в производствения цех се установи, че няма промяна в производственото оборудване, както и други източници, от които да се образуват нови отпадъци. Констатира се наличие на минимални количества от пластмасови опаковки от гранулат и стружки от цветни метали – алуминий, които се съхраняват на мястото на образуване, т.е. до екструдера и до металообработващата машина. Във връзка с разпоредбите на ЗУО, дружеството се е регистрирало в Националната информационна система за отпадъци (НИСО), но към момента поради възникнал технически проблем с електронния подпис не са подадени работни листи за класификация на отпадъците. Изискващите се документи за класификация на образуваните в цеха отпадъци ще бъдат подадени чрез НИСО след отстраняване на гореописания технически проблем.  
    По отношение на пуснатите на пазара продукти управителят е уведомен за начините на плащане на продуктова такса в случаите на продажба на готова продукция на българския пазар, а именно индивидуално чрез заплащане на продуктова такса на ПУДООС или чрез сключване на договор с организация за оползотворяване на опаковки.

Заключение: 
         Към момента на проверката операторът изпълнява задълженията си, произтичащи от законодателство по компонент „Въздух” и фактор „Опасни химични вещества“ и „Отпадъци”.
         При проверката не са дадени предписания.

Приоритети за последваща контролна дейност:
· Спазване изискванията на Закона за чистота на атмосферния въздух и подзаконовите му нормативни актове; 
· Законосъобразно управление на опасните химични вещества и смеси;
· Законосъобразно управление на отпадъците и контрол на водената отчетност чрез НИСО.

